

**"Облыстың жекелеген әкімшілік-аумақтарына ат қою және атауларын өзгерту туралы" бірлескен Оңтүстік Қазақстан облыстық мәслихатының 2005 жылғы 29 наурыздағы N 14/141-III шешімін және Оңтүстік Қазақстан облыстық әкімиятының 2005 жылғы 2 наурыздағы N 152 қаулысын қайта бекіту туралы**

Бірлескен Оңтүстік Қазақстан облыстық әкімиятының 2006 жылғы 1 шілдедегі N 229 қауылысы және Оңтүстік Қазақстан облыстық мәслихатының 2006 жылғы 30 маусымдағы N 24/272-ІІІ шешімі. Оңтүстік Қазақстан облыстық әділет департаментінде 2006 жылғы 6 шілдеде N 1937 тіркелді

      Қазақстан Республикасы әділет вице-министрі Д.Р.Құставлетовтың 2006 жылғы 19 маусымдағы "Облыстың жекелеген әкімшілік-аумақтарына ат қою және атауларын өзгерту туралы" бірлескен Оңтүстік қазақстан облыстық мәслихатының 2005 жылғы 29 наурыздағы N 14/141-III шешімін және Оңтүстік Қазақстан облысы әкімиятының 2005 жылғы 2 наурыздағы N 152 қаулысын қайта бекітудің қажеттілігі туралы хатына сәйкес Оңтүстік Қазақстан облыстық мәслихаты 
**ШЕШТІ**
және Оңтүстік Қазақстан облысының әкімияты 
**ҚАУЛЫ ЕТТІ:**

      1. Түлкібас ауданының жаңадан құрылған ауылдық округі Тастұмсық ауылдық округі деп аталсын.

      2. Мына әкімшілік-аумақтық бірлік атаулары:

**Түлкібас ауданы бойынша**

      Жабағылы ауылдық округінің Новониколаевка ауылы -Жабағылы ауылы болып;

**Ордабасы ауданы бойынша**

      Қараспан ауылдық округінің Бейсен ауылы - Кеңес Одағының Батыры Бейсен Оңтаев ауылы болып;

      Қараспан ауылдық округінің Ермоловка ауылы - Кеңес Одағының Батыры Берген Исаханов ауылы болып;

**Мақтаарал ауданы бойынша**

      Ынтымақ ауылдық округінің Амангелді ауылы - Социалистік Еңбек Ері Әлкен Оспанов ауылы болып;

      Қызылқұм ауылдық округінің 9 Май ауылы - Датқа ауылы болып;

      Жамбыл ауылдық округі - Социалистік Еңбек Ері Шаблан Ділдәбеков ауыл округі болып;

**Созақ ауданы бойынша**

      Қарақұр ауыл округінің Қызылбайрақ ауылы - Ран ауылы болып қайта аталсын.

      3. Осы шешім мемлекеттік тіркеуден өткен күннен бастап заң күшіне енеді және 2005 жылғы 29 наурыздан қолданысқа енгізіледі.

*Облыстық мәслихат сессиясының төрағасы*
  

  
*Оңтүстік Қазақстан облысының әкімі*

*Облыстық мәслихат хатшысы*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК